Պրիանկա_Չոպրա
Մամուլում
Չոպրան հանդիսանում է Բոլիվուդի ամենաբարձր վարձատրվող դերասանուհիներից մեկը և համարվում է ամենահանրաճանաչ և ազդեցիկ անձնավորություններից մեկը Հնդկաստանում։ Նա նկարագրվում է որպես սեքս-խորհրդանիշ և ոճի չափանմուշ ։ Նրա մարմինը էկզոտիկ հանդերձանքը «AskMen»-ի կողմից ներկայացվում են որպես տարբերակիչ ֆիզիկական առանձնահատկություններ։ Դիզայներներ Ֆալգունին և Շեյն Պավլինը գրում են. «Նրան դյուրին է սեփական կաշվում և հիասքանչ է նայվում այն ամենում, ինչ նա կրում է, լինի դա բիկինի, կարճ կամ երկար շրջազգեստ կամ նույնիսկ սարի» ։ Չոպրան ներկայացնում է նորաձևության մեջազգային դիզայներների, ինչպիսին են Ժան Պոլ Գոտյեն և Ալբերտա Ֆերետին և ուշադրություն է դարձնում հնդկական երիտասարդ դիզայներներին, ում հագուստը նա կրում է։ Նա բարձր է գնահատվում առավել հզոր, հայտնի ու գրավիչ հնդկական նշանավոր մարդկանց ցուցակում։ 2006, 2012, 2014 և 2015 թվականներին բրիտանական «Eastern Eye» ամսագիրը նրան առաջին տեղն է հատկացնում իր «Համաշխարհային սեքսուալ ասիացի կանայք» ցուցակում  և տեղ է գրավում «Verve» ամսագրի 2009 և 2010 թվականների «Առավել ազդեցիկ կանայք» ցուցակում  ։ Չոպրան առաջին տեղն է գրավում «Times of India»-ի 2008 թվականի «50 Ամենացանկալի կանայք» ցուցակում և հաջորդ տարի տեղ է գրավում այդ ցուցակի երրորդ հորիզոնականում ։ Չոպրան 2011 թվականին անվանվում է «Հնդկաստանի տարվա լավագույն հագնված կին» և «Maxim» ամսագիրը նրան ընտրում է որպես «Տարվա կրակոտ աղջիկ»։ Հաջորդ տարի նա հայտարարվում է հնդկական սոցիալական մեդիայի ամենաազդեցիկը՝ «Pinstorm»-ի անցկացրած հարցման արդյունքում ։ 2012 թվականին «Times of India»-ին տված հարցազրույցում Չոպրան հայտարարում է, որ միշտ ցանկացել է ունենալ «ավելի շատ գումար, քան իր ֆիլմերն են» և ասում է, որ ձգտում է լինել այնպիսի անձնավորություն, ինչպիսին են Ամիթաբհ Բաչչանը, Շահրուխ Խանը, Սալման Խանը և Այշվարիա Ռայը։ Նա նշում է, որ «ես սնուցվում եմ այն մարդկանցից, ում հետ աշխատում եմ և ես ցանկանում են լինել նման նրանց» և որպես ոգեշնչման աղբյուր բերում է Մումթազի, Մերիլին Մոնրոյի և Օդրի Հեփբերնի անունները ։ 2016 թվականի ապրիլի 21-ին Նյու Յորքում հրապարակվում է «Time» ամսագրի կազմած «Աշխարհի 100 ազդեցիկ մարդիկ» ամենամյա վարկանիշը։ Պրիանկա Չոպրան գլխավորում է այն «Արտիստներ» անվանակարգում։ Չոպրան հայտարարվում է հավանության բրենդի թագուհի Հնդկաստանում, զբաղեցնելով երկրորդ հորիզոնականը 2008 թվականի բրենդի դեսպանների ցուցակում (Շահրուխ Խանից հետո), «AdEx India»-ի անցկացրած հարցման արդյունքում ։ Մանիշ Պորվալը «Alchemist Talent Solutions»-ից 2012 թվականին ասում է, որ Չոպրան հուսալի և հաստատուն փոխանցորդ բրենդ է և շատ բրենդներ թարմացնում են նրա հետ պայմանագրերը։ Չոպրան ներկայացնում է շատ բրենդներ, այդ թվում Pepsi, Nokia, Garnier Nestlé, նա եղել է առաջին կինը, ով ներկայացրել է «Hero Honda»-ն ։ Ինչպես և շատ դերասանուհիներ, նա ներկայացվել է «Lux» օճառի գովազդում։ Չոպրան քննադատության է ենթարկվում Սաիֆ ալի Խանի և Նեհա Դուփիայի հետ 2008 թվականին «Pond»-ի «White Beauty» քսուկի գովազդի համար։ Չոպրան հայտնվում է «Maxim» ամսագրի հնդկական հրատարակչության առաջին համարի կազմին ։ Նրա և Բոլիվուդի ևս երեք դերասանների (Շահրուխ Խան, Կաջոլ և Հրիթիկ Ռոշան) նմանությամբ ստեղծվել է փոքրիկ տիկնիկների շարք Hasbro-ի և UK-based Bollywood Legends Corporation-ի համար ։ 2009 թվականին Չոպրան դառնում է առաջին հնդկական դերասանուհին, ում ոտնահետքը ձուլվել է Ֆլորենցիայի Սալվատորե Ֆերագամո թանգարանում, Իտալիա և նա արժանանում է հատուկ մշակված կոշիկի «Ferragamo» տան կողմից։ 2013 թվականին նա դառնում է առաջին հնդկական մոդելը, ով ներկայացնում է «Guess» հագուստը, որի գործադիր տնօրեն Պոլ Մարչիանոն նրան անվանում է «երիտասարդ Սոֆի Լորեն» ։ Դերասանուհին առաջին հնդկական դերասանուհին է, ում ներկայացնում են դասագրքերում։ Նրա կյանքը նկարագրված է «Roving Families, Shifting Homes» գրքի գլուխներից մեկում, գիրքը դասավանդվում է Springdales դպրոցում։ Գիրքը ներառում է նաև ամբողջ ընտանիքի լուսանկարները և «Միսս Աշխարհ 2000» թագադրման պահը ։